b'\n_START_ARTICLE_\nIdumejas augstiene\n_START_PARAGRAPH_\nIdumejas augstiene ir augstiene, kura atrodas Latvijas zieme\xc4\xbcos, Limba\xc5\xbeu un C\xc4\x93su rajonu dienvidos. T\xc4\x81 sast\xc4\x81v no Limba\xc5\xbeu vi\xc4\xbc\xc5\x86ot\xc4\x81 l\xc4\xabdzenuma, Augstrozes paugurva\xc4\xbc\xc5\x86a un Gaujas senlejas apvidiem. Augstiene atrodas starp Viduslatvijas zemienes Metsepoles l\xc4\xabdzenumu, T\xc4\x81lavas zemieni un Vidzemes augstieni. Augstienes pamat\xc4\x81 atrodas pamatie\xc5\xbeu pac\xc4\x93lums. Nogulumie\xc5\xbei veido apm\xc4\x93ram 20 - 40 m biezu sl\xc4\x81ni, bet reljefa pac\xc4\x93lumos tas var sasniegt ar\xc4\xab 60 m biezumu. Taj\xc4\x81 ir viens no liel\xc4\x81kajiem nokri\xc5\xa1\xc5\x86u daudzumiem Latvij\xc4\x81 (750 - 800 mm gad\xc4\x81). Bezsala periods ilgst 120 - 134 dienas.'